OzLabs/hebrew-wiki-articles huggingface dataset:
רוני גנור

רוני גנור (נולד ב-1960) הוא סופר ילדים ישראלי.

==ביוגרפיה==
רוני גנור נולד בחיפה והיה חבר בתנועת הנוער השומר הצעיר, במסגרתה הצטרף לגרעין נח"ל. 

אחרי הצבא הגיע לקיבוץ נחשון, שם הוא מתגורר עד עצם היום הזה. 

בכתיבה לילדים החל כשעבד כמטפל בבית הילדים בקיבוץ עם ילדי גן וילדי בית הספר היסודי.

הוא היה ממציא להם סיפורים בזמן המקלחות ומנוחת הצהריים. את הסיפורים נהג להדפיס ולשלוח לעיתוני ילדים כולנו ופילון, והם החלו להתפרסם.

ספרו הראשון – סיפורי הענק יונתן הוא בעצם אוסף סיפורים שנולדו בבית הילדים. 

למד באוניברסיטת תל אביב קולנוע וחינוך מיוחד. כיום עוסק בטלוויזיה קהילתית כעורך ורכז, ומלמד בני נוער קולנוע בבתי ספר ובמסגרות בלתי פורמליות. 

גנור כותב ספרי ילדים שההומור שולט בהם וסגנונם מערב דמיון ומציאות. 

כמעט כל ספריו הופיעו ברשימות מצעד הספרים של משרד החינוך.

נפגש עם ילדים בכל רחבי הארץ ומשוחח איתם על ספריו, חשיבות הקריאה והכתיבה, אגדות ילדים והחוויה שבהמראה על כנפי הדמיון.

==ספריו==
* שבלול מכוכב אחר; ציורים ועטיפה: איתן קדמי, תל אביב: עם עובד ('טוב לקרוא: סדרה לילדים שכבר קוראים בעצמם'), 1988.
* מה קרה לעץ התות?; איורים: עינת פלד, תל אביב: עלמה, תשנ"ד 1994. (הדפסה מחודשת: אור יהודה: כנרת, תשע"א 2011)
* ספורי הענק יונתן, ירושלים: כתר ('ראשית קריאה לקוראים מתחילים'), 1995.
* טוטי כלב פרסומות; איורים: נעם נדב, תל אביב: הקיבוץ המאוחד ('קריאת כיף'), 1997.
* קסמים וכשופים: קֹבץ אגדות; אירה יוליה קיסלב, קריית גת: דני ספרים ('ראשית: סדרת ספרים המיועדת לילדים בראשית הקריאה'), 1998.
* להדליק את יולי; איורים: נתן הלפרן, תל אביב: הקיבוץ המאוחד ('קריאת כיף'), 1999.
* חבורת המערוך בפעולה; איורים: אורי אשי, בני ברק: הקיבוץ המאוחד ('קריאת כיף'), 2007.

==קישורים חיצוניים==
* 
* 

קטגוריה:סופרי ילדים ונוער ישראלים
קטגוריה:בוגרי אוניברסיטת תל אביב
קטגוריה:בוגרי השומר הצעיר
קטגוריה:חברי גרעיני נח"ל
קטגוריה:נחשון (קיבוץ): אישים
קטגוריה:ישראלים שנולדו ב-1960
זימקס

זימקס (באנגלית: Zemax) היא תוכנת מחשב המיועדת לתכנון אופטי. התוכנה משווקת בידי חברת ראדיאנט זימקס (Radiant Zemax), ונכתבה החל משנת 1988.

באמצעות התוכנה ניתן לתכנן מערכות אופטיות שונות, ובפרט מערכות של עדשות, מראות ותאורות. התוכנה מאפשרת תכן עוקב (sequential) כמו גם תכן לא עוקב, ואפיונים אופטיים שונים של מערכות אופטיות כגון פונקציית תמסורת אופטית ועוד.

בשנת 2016 שונה שם התוכנה מ-Zemax ל-OpticStudio.

==קישורים חיצוניים==
*

קטגוריה:תוכנות מדעיות
בלטו

בלטו (באנגלית: Balto; 1919 – 14 במרץ 1933) היה כלב האסקי סיבירי שידוע בכך שהוביל את קבוצתו בקטע האחרון של מסע ההצלה במזחלות הכלבים באלסקה.

== מסע תרופת הדיפטריה לנום ==

פסלו של בלטו ב[[סנטרל פארק.]]
בינואר 1925, עשרות ילדים ומבוגרים מתו בעיר נום. רופאי נום גילו כי מדובר במחלת הדיפטריה. בנום לא הייתה התרופה נגד המחלה, והדרך היחידה למנוע את התפרצותה, הייתה להביא את התרופה מאנקורג', כאשר המרחק בין אנקורג' לנום הוא כ-1,600 קילומטרים.

לא הייתה דרך להעביר את התרופה מאנקורג' לנום מלבד באמצעות צוותי מזחלות כלבים. התרופה הועברה ברכבת מאנקורג' לעיר ננאנה, השוכנת כ-1,100 קילומטרים מנום. יותר מעשרים רוכבי מזחלות כלבים השתתפו בהעברת התרופה, כאשר כל אחד מהם העביר את התרופה מעיר לעיר לרוכב הבא בתור במסע. בחוץ שררה רוח חזקה והטמפרטורה הייתה 31- מעלות צלזיוס.

ב-2 בפברואר 1925, רוכב מזחלות השלג הנורווגי גונאר קאסן קיבל את התרופה ונסע עמה לנום. קייסן היה צריך להעביר את התרופה לסייפטי פורט ולרוכב שנקרא רוהן שהמתין במקום. הכלב שהוביל את מזחלתו של קאסן היה בלטו.

בלטו הוכיח את נאמנותו לקאסן, כאשר הציל אותו ואת שאר הכלבים ממוות בטוח בנהר טופקוק. הנהר קפא, ואם היו עוברים דרכו, היו מאבדים את רגליהם וקופאים למוות. במהלך נתיב איידיטרוד, הנתיב המחבר בין מזרח אלסקה למערבה, איבד קאסן את הדרך. בלטו מצא את הדרך, אף על פי שסופת שלגים גדולה כיסתה את הנתיב בלבן.

קאסן ובלטו חיכו לרוכב המזחלות האחרון, אשר היה צריך להביא את התרופה עד לנום. הרוכב לא הגיע ובלטו וקאסן נאלצו להאריך את המסע שלהם והמשיכו עד לנום. בלטו וקאסן קיבלו כבוד רב בנום, אפילו נשיא ארצות הברית, קלווין קולידג' בירך אותם.

== לאחר המסע ==
אחרי המסע, בלטו וקאסן הפכו לידוענים. ב-17 בדצמבר 1925, כ-10 חודשים לאחר הגעתו של בלטו לנום, פסל של בלטו שפיסל פרדריק רוט, הונח בסנטרל פארק שבניו יורק. את פסל זה ניתן לבקר כיום. לאחר מותו, גופתו של בלטו פוחלצה וניתן לראותה במוזיאון להיסטוריית הטבע שבקליבלנד. כיום ישנם מספר ארגונים הנלחמים להביא את גופתו של בלטו למוזיאון באנקורג'. בעל המוזיאון שבקליבלנד, אינו מוכן להעביר את בלטו לאנקורג', ולטענתו בלטו חי חצי מחייו בקליבלנד.

בהשראת בלוטו הופקו מספר סרטים, ביניהם סרט ההנפשה "בלטו" משנת 1995, שזכה לשני סרטי המשך.

ב-1 במאי 2023 פורסם כי לאחר 100 נלקח דנ"א מפוחלץ בלטו לצורך מחקר באוניברסיטת קליפורניה המשוואה בין גנטיקת כלבי המזחלות של המאה ה-20 לכלבים מודרניים בני זמננו. לפי תוצאות המחקר נמצא כי האוכלוסייה ממנה הגיעה בלטו בריאה יותר מבחינה גנטית מה שיכול להסביר את ההישרדות בתנאים קיצוניים, בנוסף בעזרת הדנ"א שנלקח החוקרים הצליחו להתחקות אחרי המראה הפיזי של בלטו.

== לקריאה נוספת ==
* בלטו – הכלב הכי אמיץ בעולם, נטלי סטנדיפורד, 1996, כנרת זמורה-ביתן דביר.
* בלטו – ב-1995 יצא לאור סרט מצויר הנקרא: "בלטו" \ "Balto" .

== קישורים חיצוניים ==

* [https://web.archive.org/web/20131009034254/http://www.itiul.co.il/TourView.aspx?tourid=839&LanguageID=3&GuideID=-1 הפסל של בלטו], באתר itiul

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כלבים מפורסמים
סהרה (ספר)

סהרה (באנגלית: Sahara), הוא הספר האחד עשר בסדרת ספרים של הסופר האמריקני קלייב קאסלר. הספר יצא לאור ב-1992.
==עלילה==
מנהל סוכנות NUMA, אדמירל ג'יימס סאנדקר, הטיל על דרק פיט, מהנדס ימי והרפתקן רב תושייה אשר לחם במלחמת וייטנאם כטייס קרב בחיל האוויר האמריקני, וחבריו, אל ג'ורדינו ורודי גאן, לצאת בשליחות סודית למאלי שבאפריקה כדי לחקור ולמצוא את המקור לזיהום סביבתי המאיים על יציבות האקולוגיה העולמית. לפיט וחבריו מתגלה כי מסארד, מילארדר צרפתי תאב בצע שחבר לגנרל מושחת השולט במאלי, קאזים, הקים במדבר מפעל לסילוק פסולת תעשייתית מזוהמת. הגנרל ושותפו עושקים את האוכלוסייה, גורמים למוות איום ושולחים אנשים לעבודות כפייה של בתנאים של מחנות ריכוז. בנוסף מחלה מסתורית גורמת לכמה מבני השבטים במדבר סהרה שגעון, קניבליות ומוות. כאשר תיירים נעלמים במרחבי המדבר, נשלח במקביל צוות של ארגון הבריאות העולמי של האו"ם יוצא לחקור, ובו הד"ר אווה רוחס, את החשד להתפרצות מגפה רחבת ממדים. שתי המשלחות מוצאות עצמן נאבקות על עצם הישרדותן.

==עיבודים לקולנוע ==
הספר עובד גם לסרט פעולה באותו שם משנת 2005. את הסרט ביים ברק אייזנר ומככב בו מתיו מקונוהיי כדרק פיט, פנלופה קרוז כאווה רוחס, ויליאם ה. מייסי כאדמירל סאנדקר וסטיב זאן כאל ג'ורדינו.

==קישורים חיצוניים==
* 

==הערות שוליים==

קטגוריה:ספרות בלשית
קטגוריה:ספרי 1992
קטגוריה:ספרי ריגול
קטגוריה:קלייב קאסלר
קטגוריה:ספרים אמריקאיים
קטגוריה:ספרים שעובדו לסרטים
קטגוריה:ספרי הוצאת מודן
קטגוריה:ספרי הוצאת סיימון אנד שוסטר
סורמלו

סורמלו או סורמלו הגדול (1898 - 21 באוגוסט 1979) (לעיתים מאוית סוראמלו או סוראמללו) הוא כינויו המפורסם של אברהם סורמלו, שהיה מספר סיפורים פופולרי בנושאי פולקלור ירושלמי. סורמלו סיפר בגוף ראשון על הווי סמטאות ירושלים ואנשיה, ממחנה יהודה ועד רחביה, והיה מוכר בקרב הבוהמה הירושלמית. יוסי בנאי ודן בן אמוץ נהגו לספר את סיפוריו של סורמלו בהופעותיהם בטלוויזיה, ברדיו ובספרים שכתבו.

==ביוגרפיה==
סורמלו נולד כאברהם ג'נאשווילי (או דג'נאשווילי) בעיירה סוראמי שבגאורגיה, אולם איש לא הכיר אותו בשם זה. כיוון שנולד וגדל בעיירה סוראמי הוא זכה לכינוי סורמלו (בתרגום חופשי מגאורגית 'איש סוראמי') ובשמו זה נודע ברבים.

שנת עלייתו של סורמלו לארץ ישראל אינה ברורה. באחד המקורות מצוין כי עלה ברגל מגאורגיה בגיל 14 (1912). ואילו במקור אחר מצוין כי שנת עלייתו הייתה 1918. מקור נוסף מציין את שנת 1921 כשנת עלייתו. מכל מקום, אין עוררין על כך שהתגורר במשך 4 שנים בשפלה ולאחר מכן עבר להתגורר בנחלת שבעה שבירושלים. היה בין נהגיה הראשונים של ירושלים, ועבד כנהג אמבולנס להובלת מתים וכנהג מונית. בראיון לרדיו קול ישראל בשנת 1960 סיפר כי בזמן עבודתו כנהג הסיע את משה שרת לשכונת בית הכרם, וכי שרת נותר חייב 25 גרוש על הנסיעה. בתגובה, פנה שרת להנהלת "קול ישראל" וביקש סיוע לאתר את סורמלו על מנת לשלם את החוב.

במהלך חייו פתח מועדונים שהמפורסם בהם הוא "המרתף של סורמלו" שבכיכר ציון. לקוחות המועדון, אנשי הבוהמה הירושלמית, נהנו מסיפוריו של סורמלו והוא התפרסם ברחבי העיר. ב-1969 פתח את מסעדת עלי-בבא במוסררה יחד עם שותפו הערבי אבו עאבד. על הסיסמה המיועדת למסעדה אמר: 

השתתף, יחד עם יעקב דוד אברמסקי בתוכניות של "ירושלים של מטה" שהוקלטו במרתפי סורמלו ו"עירי שלי" ששודרו בסוף שנות ה-60 ובתחילת שנות ה-70 של המאה ה-20.

סורמלו הוא ההשראה לדמותו של סוראמלו הגדול (שייקה אופיר) בסרט "השכונה שלנו" בבימויו של אורי זוהר.

===חיים אישיים===
סורמלו נישא לדבורה (1912–1969), ולהם נולדו רבקה (1932), יוסף (1933–1976) ומאיר (1941). נישא בשנית למרגלית.

==מאימרות סורמלו==
* סורמלו לא הרוויח הרבה, כנראה, מקשריו עם בן אמוץ, ולכן תיאר אותו כקמצן נורא. עד כדי כך הגיעה קמצנותו של בן אמוץ, סיפר סורמלו, שלימד את ילדיו כתב ברייל כדי לחסוך בחשמל.
* כשהיה הברמן שואל אותו: "מה תשתה אברם? וודקה, עראק, קוניאק, בירה?" היה סורמלו משיב לו: "הסדר לא חשוב".
* "הייתי פעמיים בחיפה. בשתי הפעמים היה סגור".

==לקריאה נוספת==
* יוסי בנאי, מסיפורי אברהם סוראמלו, ציורים - אורי ליפשיץ, זמורה ביתן, 1994.

==קישורים חיצוניים==
* ברוך גיאן, [https://archive.today/20130407010037/http://elirozner.tripod.com/israel_tour/jlm5.htm ירושלים במאה ה-19, ירושלים היהודית] (משולב באנקדוטות של סורמלו על אנשי ירושלים של אותם ימים)
* [http://www.masa.co.il/article/2975/%D7%99%D7%A8%D7%95%D7%A9%D7%9C%D7%99%D7%9D---%D7%91%D7%A2%D7%A7%D7%91%D7%95%D7%AA-%D7%A1%D7%95%D7%A8%D7%9E%D7%9C%D7%95/ ירושלים - בעקבות סורמלו], מסע אחר
* יובל הימן, [http://www.nrg.co.il/online/54/ART1/741/220.html בשם הסב], 1 ביוני 2008, nrg
* 
* 
* 
* 
* שובו של הסוראמלו - מערכון מחבר, במאי ושחקן יוסי בנאי מפיק אברהם דשא

==הערות שוליים==

קטגוריה:יהודים גאורגים
קטגוריה:ירושלים: אישים
קטגוריה:ירושלים: תרבות
קטגוריה:מספרי סיפורים ישראלים
קטגוריה:נחלת שבעה: אישים
קטגוריה:יהודים הקבורים בהר המנוחות
קטגוריה:ישראלים שנולדו ב-1898
קטגוריה:ישראלים שנפטרו ב-1979
תג (תוכנה)

תג היא תוכנת הוצאה לאור שולחנית, שפותחה על ידי דניאל וייסמן, המיועדת בעיקר לעימוד ספרי קודש, עם תמיכה בעברית ובאנגלית. 

העבודה בתג מתבצעת על ידי קודים, עם כל העיצובים שהוגדרו בקובץ סגנון הנפרד מקובץ הטקסט, עם אפשרות של ראיית הקודים והסתרתם. 

ייחודיות התוכנה לעומת תכנות עימוד אחרות, מתבטאת באפשרויות המתאימות במיוחד לספרי קודש, שאינן נצרכות כל כך למשתמש הכללי.
בין האפשרויות הייחודיות לתכנה:
* הוספת "חלון" מתחת למילה הראשונה בפיסקה, ללא תלות בגודל הטקסט.
*ניתן לכתוב פקודה קטנה בקובץ הסגנון בשביל לחתוך את המילה לשניים כשיש חוסר מקום בשורה וכך תג יוסיף באופן אוטומטי מקף בסוף השורה.
*התאמת פיסקה, כמו 'המנע ממילה בודדת' וכדומה, באופן משוכלל ואפשרויות שונות.
* שליטה רבה בתפקוד הגופנים כגון החלפת דיאקריטים בין גופנים.
* כותרות משתנות ייחודיות וכן יכולת לבצע חישובים ולהציג בכותרת את התוצאה. למשל כדי למספר את הדפים בדילוגים של 2.
* אי תלות בין מספר הטורים בטקסט הראשי לבין מספר הטורים בהערות השוליים.
* אפשרויות עיצוב עבור הערות שוליים זהות לשאר הטקסט (בתג שהורחבה לתמיכה ברב טקסט).
* שילוב טעמי המקרא בטקסט (כיום הדבר אפשרי גם בתכנות אחרות, באמצעות טכנולוגיית OpenType).
*הסרת ניקוד או רק טעמי המקרא ממסמך שלם או מטקסט שבבחירה, עם הגדרות מתקדמות.
* 'רב טקסט' - עימוד מתקדם של תיבות טקסט רבות בעמוד אחד, המאפשר ליצור בקלות עמודי גמרא או מקראות גדולות.
* 'שומר הדף' - בעיקר בטקסטים הקדומים, ניתן לראות שציינו בסוף העמוד את התיבה הראשונה של העמוד הבא, בתוכנת תג, דבר זה קל לביצוע.

כמו כן, עבור תוכנה זו, נכתבו סקריפטים רבים, להקל בהרבה על המשתמש.

מכיוון שהתוכנה נבנתה במקורה בגרסת DOS, ממשק התוכנה מיושן יחסית, והתוכנה אינה תומכת באפשרויות מתקדמות כגון OpenType. עם זאת תוכנת 'תג' משמשת ככלי מרכזי לעימוד ספרי קודש גם כיום, ובפרט בתחום של עימוד מורכב מרובה טקסטים.

ניתן להמיר קבצים מתג ולהפך מכמה תוכנות, כולל וורד, ללא תלות בתוכנות חיצוניות עם שמירת הפקודות והקודים.

== גרסה 3.98 ==
במהלך שנת 2019 הושקה גרסה חדשה, עם הרבה עדכונים חשובים, הבולטים שבהם:

* אפשרות קלה ונוחה להעתיק מווינדוס לתג וכן להפך.
* עדכונים ושיפורים רבים לעימוד ברב טקסט.
* שורת התפריטים נפתחה להוספה חופשית של סקריפטים ופקודות.
במהלך שנת 2021 נוספו עוד עדכונים, הבולטים שבהם:
* הקפאת טקסטים במהלך עימוד של 'רב טקסט', המשפיע באופן מהותי על מהירות העבודה.
* תצוגה מתקדמת של 'רב טקסט'.
* הגדרות והוספות קיצורי דרך לפקודות בשורת התפריטים בצורה נוחה וקלה, כולל שיחזור ותאריך השקתה.
* קיצור דרך אל מספרי זיהוי הפונטים.
* בירור איזה משקלים יש לפונטים.
במהלך שנת 2024 נוספו עוד עדכונים לרב טקסט:
* עימוד שני עמודים רצופים בבת אחת.
* תצוגת שני עמודים בבת אחת.
* שינוי כמות הטקסט במסגרת באמצעות לחצנים (עד לחודש אייר תשפ"ד האפשרות הייתה רק דרך העכבר, מה שהקשה על העבודה), ושלשה כפתורים 'רגיל, צפוף ומרווח', עבור מילוי הטקסט.

==ראו גם==
*משבצת (תוכנה)
*[https://www.youtube.com/playlist?list=PLaMHD131UrO2-zq9KSFedTguADHGJXnBD סרטוני עזרה לתוכנת תג].

קטגוריה:טיפוגרפיה דיגיטלית
קטגוריה:הוצאה לאור שולחנית
שיטפון (ספר)

שיטפון (באנגלית: Flood Tide) הוא הספר הארבע עשר בסדרת ספרים של הסופר האמריקני קלייב קאסלר. הספר יצא לאור ב-1997.

==עלילה==
בספר זה, הארבע עשר בסדרת הספרים אודות דרק פיט, מהנדס ימי הרפתקן ורב תושייה, הוא נאבק באיל ספנות סיני המבריח מהגרים סיניים באופן לא חוקי למדינות ברחבי העולם, כולל ארצות הברית. כמו כן נדרש פיט לאתר את עצמותיו של "האדם מפקינג".

==קישורים חיצוניים==
* 
* 

 
קטגוריה:ספרות בלשית
קטגוריה:ספרי 1997
קטגוריה:ספרי ריגול
קטגוריה:קלייב קאסלר 
קטגוריה:ספרים אמריקאיים
קטגוריה:ספרי הוצאת מודן
קטגוריה:ספרי הוצאת סיימון אנד שוסטר
אוצר טמון בסייקלופ

אוצר טמון בסייקלופ (באנגלית: Cyclops), הוא הספר השמיני בסדרת ספרים של הסופר האמריקני קלייב קאסלר. הספר יצא לאור ב-1992. עלילת הספר עוסקת במלחמה הקרה ובמאבק הבין גושי.

==עלילה==
בספר זה, השמיני בסדרת הספרים אודות דרק פיט, מהנדס ימי הרפתקן ורב תושייה, מוטל עליו לצאת למסע חיפושים אחר קבוצת ציידי אוצרות אותה הוביל המיליונר ריימונד לה-בארון, שיצאה לחפש את האוצר האבוד של "אל דוראדה" בספינת אוויר ונעלמה. פיט נקלע למזימה חובקת עולם הכוללת את גופי המודיעין של ברית המועצות, מושבה של מדענים אמריקנים אשר נבנתה בחשאי על פני הירח והממשל הקובני בראשות פידל קסטרו.

==קישורים חיצוניים==
* 

קטגוריה:ספרות בלשית
קטגוריה:ספרי 1992
קטגוריה:ספרי הוצאת מודן
קטגוריה:ספרי ריגול
קטגוריה:ספרים אמריקאיים
קטגוריה:קלייב קאסלר
קטגוריה:ספרי הוצאת סיימון אנד שוסטר
אדימקס

אדימקס טכנולוגיה היא חברה טאיוואנית שהוקמה ב-1986. החברה מפתחת, מייצרת ומשווקת פתרונות טכנולוגיים לרשתות תקשורת. החברה הפכה להיות בינלאומית על ידי יצירת קשרים ושותפויות ובה מועסקים כ-750 עובדים במדינות בכל העולם. משרדי ההנהלה של החברה ממוקמים בטאיואן והיא רשומה בבורסה הטאיוואנית מאז 2001 (86% בידי הציבור הכללי בטאיוואן). סך ההשקעות בחברה עד 2012 היו כ-60 מיליון דולר (US), קבוצת החברות אדימקס הרוויחה בשנת 2010 כ-110 מיליון דולר (US), וחילקה דיבידנדים בשנת 2010 בסך כ-700 אלף דולר (US).

==מוצרים==

קשת המוצרים כוללת פתרונות אלחוטיים, שרתי הדפסה, ראוטרים בשיטת xDSL, נתבים בשיטת אתרנט (משולבים), פתרונות PoE, מתאמים על גבי רשת החשמל (CFL), בקרי כניסה לרשת, מצלמות רשת, פתרונות שיחה על-גבי רשת (VoIP), נתבי KVM, ממירי מדיה, פתרונות אינטגרציה למערכות בידור ביתי ועוד פתרונות רשת לפי צורכי הלקוח.

==משרדים==
לחברת אדימקס ישנם משרדים ב:
*צפון אמריקה (קליפורניה)
*אירופה: אוקראינה, איטליה, אנגליה, גרמניה, הולנד, ספרד, פולין, צרפת, רוסיה
*אסיה: האמירויות הערביות המאוחדות, הונג-קונג, טאיוואן, סין, סינגפור
*אוסטרליה

== קישורים חיצוניים ==

* 

קטגוריה:חברות אלקטרוניקה טאיוואניות
האיחוד הדמוקרטי הפלסטיני

האיחוד הדמוקרטי הפלסטיני (בערבית: الاتحاد الديمقراطي الفلسطيني - 'אל אתיחאד אל דמוקרטי אל פלסטיני', ידוע בדרך כלל כ"פיד"א", בערבית: فدا) היא מפלגה פלסטינית קטנה הפעילה באש"ף וברשות הפלסטינית.

==רקע==
פיד"א הוקמה בשנת 1990 על ידי פיצול מה"החזית הדמוקרטית לשחרור פלסטין"' תוך שהוא סוחף אחריו את רוב תשתיות "החזית הדמוקרטית" בגדה המערבית. פיד"א נקטה עמדה מתונה יותר מעמדת "החזית הדמוקרטית" (בראשות בראשותו של נאיף חוואתמה ששלט בה מדמשק) ביחס לסכסוך הישראלי-פלסטיני, וניסה לסמן עצמו כחלופה שמאלית - סוציאל-דמוקרטית בפוליטיקה הפלסטינית.

תנועת הנוער של פיד"א קרויה "ברית נוער העצמאות" והיא חברה בתנועת הפאלקון (בה חברות גם התנועות הישראליות הנוער העובד והלומד והשומר הצעיר). בנוסף לתנועה ישנו ארגון עובדים וארגון נשים. לפיד"א, להבדיל מ"החזית הדמוקרטית" וארגונים אחרים - אין זרוע צבאית.

==אידאולוגיה==
הסיסמה של פיד"א היא "חופש, עצמאות, שיבה, דמוקרטיה וסוציאליזם". היא מציגה את עצמה כמתקדמת, כחילונית וכמפלגה סוציאל-דמוקרטית המשתמשת באוצר המילים המרקסיסטי.

פיד"א דוגלת בפתרון "שתי מדינות לשני עמים" על בסיס גבולות 1967, ועם מזרח ירושלים כבירתה של המדינה הפלסטינית העצמאית. בשנת 2002 חתם ממדוח נופל, מנהיג בולט בפיד"א, על עצומה להפסקת פיגועי ההתאבדות.

המפלגה קיימה שתי ועידות לאומיות, הראשונה ביריחו בשנת 1995 והשנייה בשנת 2000.

==מנהיגות==
פיד"א הוקמה על ידי יאסר עבד רבו, פעיל שלום פלסטיני מראשי יוזמת ז'נבה. עבד רבו ייצג את המפלגה בתחילה בוועד המנהל של אש"ף, ושימש כיועץ ליאסר ערפאת. בשנת 2002 הוא פרש מן המפלגה לאור מחלוקות פנימיות. זהירה כאמל (Zahira Kamal), פעילת זכויות נשים פלסטינית נבחרה בבחירות פנימיות להחליף אותו כשרה בממשלת הרשות הפלסטינית, אולם עבד רבו סירב לפנות את מקומו ובגיבויו של ערפאת המשיך לתפקד בקבינט כעצמאי. סאלח ראאפת (Saleh Ra'fat) החליף אותו בתפקיד המזכיר הכללי של מפלגת פיד"א, וזהירה כאמל נותרה במפלגה אך מחוץ לממשלה.

מנהיגים בולטים נוספים בפיד"א הם עזמי אש-שוואבי (Azmi ash-Shu'aybi) וממדוח נופל (Mamduh Nofal).

==ייצוג אלקטורלי==
לפיד"א ייצוג במועצה הלאומית הפלסטינית - הפרלמנט הגולה של אש"ף עם 21 מושבים. נציגיה נבחרו כחלק מן "החזית הדמוקרטית לשחרור פלסטין" או לכהן כנציגים של סניפי אש"ף שונים בבחירות הקודמות למועצה שהתקיימו ב-1988 (מאז לא נתקיימו בחירות חדשות).

פיד"א לקחה חלק בבחירות למועצת המחוקקים של הרשות הפלסטינית ב-1996, ובגיבוי הפת"ח זכו למושב אחד שאויש על ידי עזמי אש-שוווייבי. אש-שווייבי נאבק לבקרה פרלמנטרית גבוהה יותר על הרשות המבצעת ולשקיפות גבוהה יותר ברשות הפלסטינית.

בבחירות לרשות המחוקקת הפלסטינית בינואר 2006 למועצה פיד"א רצה במשותף עם החזית הדמוקרטית לשחרור פלסטין ועם "מפלגת העם הפלסטינית" (Palestinian People's Party) הם קבלו 2.8% מקולות הבוחרים וזכו בשני מושבים מתוך 132 של המועצה.

==קישורים חיצוניים==
* [https://web.archive.org/web/20120724163541/http://www.fida.iyup.org/ האתר הרשמי של פיד"א] 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הארגון לשחרור פלסטין
קטגוריה:סוציאל-דמוקרטים
קטגוריה:הרשות הפלסטינית: פוליטיקה
מודל בית המקדש במוזיאון המבורג

מודל בית המקדש
תרשים הדגם

מודל בית המקדש בהמבורג הוא מודל ארכיטקטורי מתקופת הבארוק של בית המקדש של שלמה.

==תיאור הדגם==
המודל מכסה שטח של כ-12 מטרים רבועים (130 רגל מרובע) ועשוי מעץ. המודל הוא ריבוע בעל 4 אגפים ו-9 חצרות, שניים מתוכם בציר המרכזי.

==היסטוריה==
המודל נוצר בין 1680 ל-1692 אחרי שהוזמן על ידי סנאטור המבורג ומייסד ומנהל של בית האופרה של המבורג, גרהרד סקוט. המודל הוצג לראשונה בבית האופרה של המבורג. אחרי מותו, יורשי סקוט הציעו למכירה את המודל בלונדון, שם נקנה על ידי סוכנו של פרדריק אוגוסטוס השני, מלך פולין. בשנת 1732 המודל נלקח לדרזדן, שם הוצג כחלק של אוסף אומנות טקסית יהודית. אחרי הארגון מחדש של אותו האוסף, בתחילת המאה ה-19, למודל היה מספר בעלים, לפני שנקנה בידי המוזיאון לתולדות המבורג ב-1910.

==קישורים חיצוניים==

קטגוריה:בית המקדש - מבנה
קטגוריה:המבורג: תרבות
קטגוריה:יהדות המבורג
פרסי סלדג'

פרסי סלדג (באנגלית: Percy Sledge, 25 בנובמבר 1940 - 14 באפריל 2015) היה זמר נשמה ורית'ם אנד בלוז אמריקאי, יליד אלבמה. שירו הידוע ביותר הוא When a Man Loves a Woman משנת 1966. השיר הגיע למקום הראשון במצעד בילבורד הוט 100 והיה לתקליט הזהב הראשון של אטלנטיק רקורדס. השיר שב וצעד במצעד הסינגלים הבריטי ב-1987 והחזיר את סלדג' לתודעה הציבורית.

להיטים נוספים ששר הם "Warm and Tender Love", "Take Time to Know Her" וחידושים לשירי הנשמה "Many Rivers to Cross" ו-"Help Me Make It Through the Night".

בשנת 2005 נבחר להיכל התהילה של הרוק אנד רול.

נפטר ב-14 באפריל 2015 לאחר מאבק במחלת הסרטן.

== קישורים חיצוניים ==

* 

* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:חברי היכל התהילה של הרוק אנד רול
קטגוריה:זמרים אמריקאים
קטגוריה:אלבמה: אישים
קטגוריה:אמני וירג'ין רקורדס
קטגוריה:אמריקאים שנולדו ב-1941
קטגוריה:אמריקאים שנפטרו ב-2015
עלה (מוזיקה)

עלים של [[סקסופון אלט וסקסופון טנור]]
עלה (באנגלית: reed, לפי האקדמיה ללשון העברית: לשונית) הוא פס דק של חומר, שריטוטו יוצר צליל בכלי נגינה. העלים של רוב כלי הנשיפה מעץ עשויים מהצמח עבקנה, או מחומר סינתטי; עלים מכווננים (כמו במפוחית או אקורדיון) עשויים מתכת או חומרים סנתטיים.

==עלה יחיד==
בעלה יחיד משתמשים על פיה של קלרינט וסקסופון לסוגיהם. צדו האחורי של העלה שטוח ומונח על גבי הפיה, והקצה העליון המעוגל מצטמצם לשפה דקה. העלים האלה מלבניים פחות או יותר בצורתם פרט לשפה הדקה הרוטטת, המגולפת להתאים לקימור של שפת הפיה. כל העלים היחידים מעוצבים באופן דומה אך שונים בגודל, כדי שיתאימו לפיה של כלי הנגינה שלו נועדו.

עלים המתוכננים לאותו כלי עשויים להיראות זהים זה לזה, אך ייתכן שיהיו שונים בעובי ("קושי" או "חוזק"). הקושי נמדד בדרך כלל על סולם של 1 עד 5, מן הרך ביותר לקשה ביותר. אין זה סולם תקני ועלים נבדלים במידת חוזקם לפי יצרניהם. עובי השפה העליונה והקצה התחתון והפרופיל ביניהם משפיעים על הצליל וכושר הנגינה. קנה בדרגות שונות (צפיפות, קשיחות), גם אם ייחתך באותו פרופיל, יגיב באופן שונה.

==עלים כפולים==
עלה כפול של בסון
עלים כפולים משמשים באבוב, אבוב ד'אמורה, קרן אנגלית, בסון, קונטרה-בסון, סארוסופון, קלמית וחמת חלילים. מאפיין בולט של עלה כפול הוא שאין משתמשים בו עם פיה, אלא ששני העלים רוטטים זה לעומת זה. עם זאת, במקרה של קרומהורן, חמת חלילים וראושפפייפה, כיפת קנה המכילה נתיב אוויר ממוקמת מעל העלים והעלים עצמם אינם באים במגע עם פי הנגן בשעת הנשיפה. חוזק העלים מדורג מקשה עד רך.

==עלים חופשיים==
יש שני סוגים של עלים חופשיים: ממוסגרים ובלתי-ממוסגרים. עלים חופשיים ממוסגרים משמשים בכלים אסייתיים עתיקים כמו ה"שֶנְג" הסיני, ה"שוֹ" היפני ו"חֶנֶה" מלאוס, ובכלים אירופאים מודרניים כמו הרמוניום, מפוחית פה, קונצרטינה, בנדוניאון, אקורדיון וה"באיאן" הרוסי. העלה נעשה מקנה סוף, ערבה, נחושת או פלדה, ונתון בתוך מסגרת קשיחה. גובה הצליל של העלה החופשי הממוסגר קבוע.

עלים חופשיים נטלי מסגרת משמשים בכלים פרימיטיביים, שבנויים מעצמים טבעיים, כגון אבן או קרש קשורים לחבל, המשמיעים קול שריקה כשמטלטלים אותם באוויר, או גבעול עשב ארוך, המתוח בין צדי האגודלים וגובה צלילו משתנה על ידי כפיפת האגודלים. כפות ידיים מקומרות יוצרות תא תהודה.

==קישורים חיצוניים==

* [http://www.museumofmakingmusic.org/roots-of-reeds The Roots of Reeds תערוכה במוזיאון לעשיית מוזיקה בקרלסבד, קליפורניה, המתווה את תולדותיו ונדודיו של העלה בכלי הנגינה] 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כלי נשיפה מעץ
Kansas (אלבום)

Kansas הוא אלבום הבכורה של להקת הרוק המתקדם האמריקאית, קנזס, האלבום יצא לאור בשנת 1974. האלבום יצא מחדש בגרסת מחודשת (רימסטר) על תקליטור בשנת 2004.

אלבום הבכורה של קנזס הורכב מהמיזוג של שני מחנות מוזיקה שבאו מטופיקה: קרי ליווגרן מהרכב לשעבר של קנזס, ווויט קלובר אשר ניגן בעיקר בלוז. ההרכב החדש של הלהקה נחתם עם חברת התקליטים Kirshner בשנת 1973 וטיילו בניו יורק כדי להקליט את האלבום. החומר לאלבום, נכתב בעיקר על ידי הקלידן וסולן של הלהקה, סטיב וולש שילב את המוזיקה של שני ההרכבים. שיריו של ליווגרן היו ארוכים ומורכבים יותר מאלו של וולש מילותיו של ליווגרן כללו מילים מיסטיות והשפעות של דתות במזרח. "Journey from Mariabronn" הושפע מהנובלה של הרמן הסה נרקיס וגולדמונד, אך "Belexes" ו-"Aperçu" הושפעו מצלילו של המלחין ג'אקומו פוצ'יני ביצירתו טורנדוט.

האלבום קודם על ידי הוצאה של סינגל בשם "Kansas is Koming." הסינגל נשלח לרדיו ובכך קידם את האלבום. הסינגל כלל את השירים "Can I Tell You" ו-"Lonely Wind." שני השירים נכשלו ולא הגיעו למצעדים. למרות זאת בשנת 1979, גרסת ההופעה של "Lonely Wind" מאלבום ההופעה הכפול של הלהקה, Two for the Show הגיעה ל-100 הגדולים.

==עטיפת האלבום==
עטיפת האלבום היא ציור אשר מתאר את ביטול העבדות בארצות הברית מהציור Tragic Prelude אשר צויר על ידי יליד קנזס, ג'ון סטיוארט קארי. הציור המקורי נמצא בחומה בבניין המדינה של קנזס שבטופיקה. תמונת העטיפה של האלבום היא דהויה וקשה ומראה לפחות ממחצית הציור.

==ביקורת==
מבקר אתר המוזיקה, "Allmusic" טען כי האלבום הוא שילוב של רוק מתקדם ובוגי רוק. זה מה שהופך את הלהקה לפחות מעניינת מאשר להקות רוק מתקדם אחרות. הוא מוסיף: "יש באלבום הרבה סולמות וארפג'ו, גאלופים, נגינת עוגב דרמטית, ובלדות מפוארות שאין משמעות וכיוון לשום מקום".

== רשימת השירים ==

==ביצוע==
*פיל אהרט – תופים
*דייב הופ – גיטרת בס, שירה מלווה
*קרי ליווגרן – גיטרות, פסנתר, עוגב, סינתיסייזר, שירה מובילה ומלווה
*רובי סטיינהארדט – כינור, שירה מובילה ומלווה
*סטיב וולש – פסנתר, עוגב, תופי קונגה, שירה מובילה ומלווה
*ריצ'רד ויליאמס – גיטרות חשמליות וגיטרות אקוסטיות

==קישורים חיצוניים==

==הערות שוליים==

קטגוריה:אלבומי בכורה מ-1974
דלקרן המושק

דלקרן המושק או אנטילופת סוני (שם מדעי: Neotragus moschatus, מכונה גם בקיצור סוני) הוא מין אנטילופה זעירה החיה במרכז ומזרח אפריקה. בסוג "Neotragus" קיימים שתי אנטילופות זעירות נוספות: אנטילופת בייטס ואנטילופה מלכותית.

==מאפיינים==
צבע הפרווה הכללי של הסוני הוא חום אדמדם. הגב כהה יותר מהאגפיים והרגליים, הראש והלחיים אף הם אדמדמים, והאף שחור. הגחון, הסנטר, הגרון, והחלקים הפנימיים של הרגליים, לבנים. כמו כן יש טבעת בהירה סביב העין. האוזניים גדולות, והרגליים מוקפות בפס שחור מעל הפרסה. פרוותם של הצעירים כהה יותר ומתבהרת עם הזמן. לזכרים זוג קרניים המחורצות למרבית אורכם, ובצבע שחור או אפרפר. אורך הקרניים הוא 13.3-6.5 ס"מ. הקרניים צומחות באלכסון ומישרות קו עם הפנים. כאמור, הסוני הוא אחד מהאנטילופות הקטנות ביותר: אורך גופו 57–62 ס"מ, גובהו בכתפיים: 38-33 ס"מ, אורך זנבו: 13-8 ס"מ, ומשקלו: 6-4 ק"ג בלבד.

הסוני נפוץ במדינות: קניה, טנזניה, מוזמביק, מלאווי, זמביה, זימבבואה, סווזילנד ודרום אפריקה. 
בית גידולו הוא אזורים עם צמחייה צפופה כגון שיחים, חורשות וסוואנות.

נקבת דלקרן המושק

הסוני הוא בעל חיים ביישן החי בזוגות או בקבוצות קטנות של זכר ומספר נקבות, ופעיל בעיקר בשעות הערב והלילה; במשך רוב היום הוא ישן באזור מוצל ומוגן. פרוותו מספקת לו הסוואה מצוינת, ומסתירה אותו מטורפיו. כאשר הסוני חש בסכנה מתקרבת, הוא קופא במקומו ונותר חבוי בצמחייה עד שהאיום קרוב מאוד, ובשלב זה מזנק ומתחמק סביב שיחים ועשבים, ונעלם במהירות לתוך הסבך. כפי שמרמז שמו הוא ניחן בריח מושק חזק. הזכרים מגינים על שטחים של כ-3 דונם, ומסמנים את שטחם בעזרת בלוטות הריח שבצד עיניהם. באזורים רבים עשויים להיות ערימות זבל משותפות. הזכר חי בדרך כלל עם נקבה אחת, גם אם נקבות אחרות יעברו בטריטוריה שלו. הסונים משמעים מדי פעם קולות הדומים לנביחות או שריקות.
ההיריון נמשך כ-שישה חודשים לאחריהם נולד ולד אחד (בדרך כלל בחודשי נובמבר עד מרץ) המוסתר ברוב הזמן בצמחייה; הוולד נגמל לאחר חודשיים, ומגיע לבגרות לאחר שנה עד שנה וחצי. תזונתם כוללת עלים, נבטים, ניצנים, פטריות, ופירות; לעיתים רחוקות גם עשבים.

כל טורף בגודל של הסוני ומעלה יכול לטורפו: החל מחתולי בר, תנים וגחניים, וכלה בעופות דורסים ובנחשים. מצב שימורו הוא ללא חשש (LC) על ידי IUCN בשל תפוצתו הרחבה. תוחלת חייו של הסוני היא עד עשר שנים.

==ראו גם==
*אייל מושק
*קנגוריל המושק

==קישורים חיצוניים==

== הערות שוליים ==

קטגוריה:צבאיים
קטגוריה:יונקים בסוואנה האפריקנית
קטגוריה:דרום אפריקה: יונקים
קטגוריה:קניה: יונקים
קטגוריה:זימבבואה: יונקים
משלח בין-לאומי

משלח בין-לאומי (באנגלית: Freight Forwarder) הוא מוביל המתחייב להעביר טובין (סחורות, מטענים וחפצים אישיים) מנקודת מוצא אל נקודת היעד בעבור תשלום כספי.

משלח בינלאומי כיום מוגדר כמוביל חוזי כלומר חברת השילוח הבינלאומית משמשת כחוזה ליצואן המשתמש בהן.

תפקיד המשלח אינו רק לשנע את הטובין, אלא לגשר בין בעל המטען לספק השילוח הבינלאומי (שילוח אווירי, ימי או יבשתי) ומוטלת עליו החובה להנפיק שטר מטען (פנימי) לכל שילוח.

על פי , גורם העוסק בשילוח בין-לאומי חייב לקבל אישור מרשות המסים בישראל.

== ראו גם ==
* לוגיסטיקה
* משא
* מטען בתפזורת
* סחורה
* אוניית צובר
* לופטהנזה קרגו

== קישורים חיצוניים ==

* [http://www.fiata.com/ FIATA] ארגון המשלחים הבינלאומי (אנגלית)
* [https://www.chamber.org.il/foreigntrade/1094/14781/17170/ תפקיד המשלח הבינלאומי] - לשכת המסחר תל אביב והמרכז (עברית)
* [https://taxes.gov.il/customs/CommercialImport/Pages/TaxesMeshalhim.aspx רשימת משלחים בינלאומיים] - רשות המסים בישראל (עברית)
* [https://www.chamber.org.il/media/148433/law.doc חוק סוכני המכס, תשכ"ה-1964] - לשכת המסחר תל אביב והמרכז (עברית)

קטגוריה:שינוע
זהב האינקה

זהב האינקה (באנגלית: Inca Gold) הוא הספר השנים עשר בסדרת ספרים של הסופר האמריקני קלייב קאסלר. הספר יצא לאור ב-1994.
==עלילה==
בספר זה, השנים עשר בסדרת הספרים אודות דרק פיט, מהנדס ימי הרפתקן ורב תושייה, הוא נחלץ לעזרתם של ארכאולוגים אשר מצויים בסכנה מצד כנופיית מבריחים בהרי האנדים שבפרו. עד מהרה מתברר לפיט כי מוטל עליו למנוע מכנופיית בוזזי אוצרות מלהניח את ידיהם על אוצרות הזהב של שבט האינקה.

==קישורים חיצוניים==
* 
* 

קטגוריה:ספרות בלשית
קטגוריה:ספרי 1994
קטגוריה:ספרי הוצאת מודן
קטגוריה:ספרי ריגול
קטגוריה:ספרים אמריקאיים
קטגוריה:קלייב קאסלר
קטגוריה:ספרי הוצאת סיימון אנד שוסטר
ויקימסע

160px
ויקימסע (באנגלית: Wikivoyage) הוא מיזם רב-לשוני של קרן ויקימדיה ליצירת מדריך טיולים חופשי, שיתופי ומהימן שכל אחד יכול לתרום ליצירתו ופיתוחו.

== היסטוריה ==
ראשיתו של המיזם בהחלטת עורכי המהדורה האיטלקית והמהדורה הגרמנית של אתר האינטרנט "ויקיטיול" (Wikitravel) לרכז את הפעילות ואת כל התוכן שפיתחו עד אז באתר חדש. זאת, בהתאם לרישיון החופשי של האתר בו פעלו, שאיפשר לעורכים לבצע "פיצול" מעין זה. כתוצאה מכך, ב-10 בדצמבר 2006 הושק האתר "ויקימסע", בעודו מופעל ונמצא בבעלות עמותה גרמנית בשם , שהוקמה לשם מטרה זו.

בשנת 2012, לאחר זמן רב בו קהילת העורכים של המהדורה האנגלית של "ויקיטיול" לא היו שבעי רצון משירות האירוח של האתר, גם הם החליטו לבצע "פיצול" דומה לזה שעשו העורכים באיטלקית ובגרמנית לפניהם. כתוצאה מכך, במהלך אותה שנה, כל הקהילות בשפות השונות של האתר ויקיטיול ביצעו "פיצול" ומיזוג עם ויקימסע. במהלך דצמבר 2012 כל המהדורות של ויקימסע הועברו להתארח בשרתים של קרן ויקימדיה. השקה-מחדש, באופן רשמי, של כל המהדורות, התקיימה ב-15 בינואר 2013, יום השנה ה-12 להשקתה של ויקיפדיה.

ב-28 במרץ 2013 החלה לפעול המהדורה העברית של ויקימסע.

== ראו גם ==
* תיירות
* ויקיטיול

==קישורים חיצוניים==

* 

* ויקימסע העברי
* [http://www.wikivoyage.org/ ויקימסע במספר שפות]
* [http://www.wired.com/business/2013/01/wikivoyage/ Wikipedia Takes On Travel Industry With Wikivoyage] - פורסם ב-Wired ב-11 בינואר 2013 
* [http://www.usatoday.com/story/dispatches/2013/01/15/wikipedia-launches-travel-site-wikivoyage/1834219/ חוכמת ההמונים: ויקיפדיה משיקה מיזם נסיעות חדש] - פורסם ב-USA Today ב-15 בינואר 2013 
* [http://www.nbcnews.com/travel/travelkit/wiki-does-travel-internet-encyclopedia-launches-wikivoyage-org-1B7973378 אנציקלופדיית האינטרנט משיקה את Wikivoyage.org] - פורסם ב-NBC News ב-15 בינואר 2013 

==הערות שוליים==

מסע
קטגוריה:אתרי אינטרנט שהושקו ב-2006
ריצ'רד בלנקו

ריצ'רד בלנקו (ספרדית: Richard Blanco; נולד ב-15 בפברואר 1968) הוא מורה, עורך ומשורר אמריקאי ממוצא היספני, בכיר המשוררים ההיספנים בארצות הברית.

== קורות חייו ==
ריצ'רד בלנקו נולד במדריד, ספרד בן למהגרים מקובה.

בלנקו היגר למיאמי עם משפחתו, גדל והתחנך שם בפזורה הלטינית של יוצאי קובה. מילדותו גילה כישרון לכתיבה וללשון האנגלית. הוא קיבל תואר ראשון מאוניברסיטת פלורידה אינטרנשיונל בהנדסה אזרחית בשנת 1991, ותואר שני באמנויות, בכתיבה יוצרת בשנת 1997.

בשנת 1999, יצא למסע ארוך בגואטמלה ובברזיל. הוא למד באוניברסיטת ג'ורג'טאון, האוניברסיטה האמריקנית. בעבודותיו הראשונות חקר את המורשת הקובנית שלו, ואת תפקידו כהומו בתרבות הקובנית אמריקנית. ריצ'רד בלנקו מתגורר במדינת מיין עם בן זוגו. הוא זכה בכמה פרסים ספרותיים על שירתו. בלנקו מקיים דו-שיח רצוף עם העיתונות, פרסם כמה ראיונות וערך כמה אנתולוגיות לשירה היספנית והומואית.

ריצ'רד בלנקו נבחר ל"משורר ההכתרה" של תקופת כהונת הנשיאות השנייה של ברק אובמה. בתפקידו זה, הוא גם היה ראשון משוררי ההכתרה ההומואים בהיסטוריה של ארצות הברית, וכך ייצג שני מיעוטים שחשוב למוסד הנשיאות בארצות הברית לכבדם.

שירתו טרם תורגמה לעברית, למעט שיר ההכתרה.

== קישורים חיצוניים ==

* 
* [http://www.poets.org/poet.php/prmPID/2407 קורות חיים] 
* 

קטגוריה:סופרים להט"בים אמריקאים
קטגוריה:משוררים להט"בים אמריקאים
קטגוריה:מחברי ספרי עיון אמריקאים
קטגוריה:זוכי פרס למדא לספרות
קטגוריה:אמריקאים ממוצא קובני
קטגוריה:מהגרים מספרד לארצות הברית
קטגוריה:בוגרי אוניברסיטת פלורידה הבין-לאומית
קטגוריה:סגל ניו יורקר
קטגוריה:סגל אוניברסיטת ג'ורג'טאון
קטגוריה:אמריקאים שנולדו ב-1968
פיט רוק וסי.אל. סמוט

פיט רוק וסי.אל. סמוט (באנגלית: Pete Rock & C.L. Smooth) היו צמד היפ הופ אמריקני מניו יורק. הצוות כלל את סי.אל. סמוט ופיט רוק.

== היסטוריה ==
כמפיק מוזיקלי פיט רוק נהג להישתמש בסימפולים משירי ג'אז ושירי נשמה לא ידועים ופזמונים מלווים בכלי נשיפה למיניהם. הראפר הראשי סי.אל. סמוט היה לרוב ידוע בסטייל הפילוסופי שלו ונהג להימנע מלקלל בניגוד לראפרים אחרים באותה התקופה.

השניים ידועים בעיקר בזכות הסינגל המצליח שלהם שהוקדש לחברם טראבל טי רוי (חבר בהרכב הבי די ודה בויז) שנהרג בשנת 1990.

בשנת 1994 הוציא לאור הצמד את אלבום האולפן השלישי והאחרון שלהם, "The Main Ingredient". חוץ משלושת האלבומים הללו, הצמד ביצע מספר שירים יחד עם אמנים אחרים בתור אמנים אורחים, בהם אמנים בולטים כגון פאבליק אנמי, EPMD והבי די. בנוסף, לטענתם של הצמד, הם הפיקו וכתבו את הסינגל "Down with the King" של ראן די אם סי.

הצמד התפרק בשנת 1995. אף על פי כן הם עבדו עדיין ביחד עם מספר אלבומי הסולו של פיט רוק ("PeteStrumentals", "Soul Survivor" ו-"Soul Survivor II"), ואף יצאו בהמשך לסבב הופעות איחוד קצר. אף על פי כן, למרות שיתופי הפעולה הללו, בראיונות נפרדים פן ופיליפס הביעו זילזול איש ברעהו וציינו שלא יחזרו לעבוד ביחד.

ב-2003 אלבום האוסף של הלהקה "Good Life" יצא לאור בחברת התקליטים אלקטרה רקורדס.

לאחר הפירוק של הצמד כל אחד מחברי הצמד פיתח קריירה בנפרד כאמן סולו – פיט רוק הפך למפיק מאוד מבוקש, ושחרר לאורך השנים 4 אלבומי סולו ולקח חלק במספר פרויקטים נוספים. סי.אל. סמוט החל לעבוד על קריירת הסולו שלו במהלך שנת 2006 ושחרר מאז שני אלבומי סולו.

== דיסקוגרפיה ==
=== אלבומי אולפן===
* 1992 - Mecca and the Soul Brother
* 1994 - The Main Ingredient

=== מיני אלבומים===
*1991 - All Souled Out

===אלבומי אוסף===
* 2003 - Good Life: The Best of Pete Rock & CL Smooth

===סינגלים===
* 1992 - "Straighten It Out"
* 1992 - "(.They Reminisce Over You (T.R.O.Y"
* 1992 - "Lots of Lovin'"
* 1994 - "I Got a Love"
* 1994 - "Take You There"
* 1995 - "Searching"

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:להקות היפ הופ אמריקאיות
קטגוריה:צמדים מוזיקליים אמריקאיים
קטגוריה:להקות שהוקמו בשנת 1991
Apathy (ראפר)

צ'אד ברומלי (באנגלית: Chad Bromley; נולד ב-8 במרץ 1979 בווילמינאטיק, קונטיקט), הידוע בכינויו אפאת'י (Apathy), הוא ראפר ומפיק אמריקאי.

==קריירה==
ברומלי סיפר כי הוא גילה את מוזיקת הראפ בגיל 5 כאשר שמע את הדוד שלו מנגן את הקאבר של Chaka Khan לשיר "I Feel for You" של פרינס. לטענתו, זה היה הרגע שבו הוא החל להימשך למוזיקת הראפ והחל להאזין לאומנים שונים בתחום זה, כמו: ג'יי זי, נאז, גאנג סטאר ועוד, כאשר הוא מנסה לכתוב חרוזים משלו ועובד על מיומנותיו כ-MC.

ברומלי החל את הקריירת הראפ שלו בשנת 1997 בביצועים למספר שירים כאמן אורח באלבום של הצמד Jedi Mind Tricks.

שלוש שנים לאחר מכן פרסם ברומלי סינגל בשם "Ain't Nuthin' Nice" תחת חברת התקליטים Bronx Science Records אשר הופק על ידי celph titled.

בהמשך ברומלי ו-celph titled הקימו יחד את הסופר גרופ Demigodz שכלל כמה ראפרים שכבר היו חתומים בחברת התקליטים הזו אשר כללו את – 7L & Esoteric El Fudge, Louis Logic, ו-Open Mic.

בשנת 2002 הסופר גרופ שחרר את ה-EP הראשון שלו שנקרא The Godz Must Be Crazy תחת חברת התקליטים Ill boogie records. בעקבות כך ניסה הלייבל Interscope להחתים את האמנים הבולטים ב-Demigodz – Apathy, celph titled ו–Atlantic, והתעניינו במיוחד בפיתוח קריירת הסולו של Apathy.

בסופו של דבר חתם ברומלי עם חברת התקליטים אטלנטיק רקורדס והקליט שם מספר שירים, שחברת התקליטים לא פרסמה. לאחר מספר שנים של ויכוחים וחילוקי דעות, החליט לעזוב ולהקים את חברת התקליטים העצמאית Babygrande. בהמשך פרסמה Babygrande חלק מהשירים שהוקלטו במקור עבור "אטלאנטיק". באותה התקופה הקליט ברומלי גם שירים חדשים בחברת התקליטים העצמאית Demigodz entertainment השייכת לצ'אד ו-celph titled.

בהמשך פרסם ברומלי תחת חברת התקליטים Demigodz entertainment שני מיקסטייפים הכוללים גם את החומרים שהקליט במקור עבור אטלנטיק – (שיצא בשנת 2004) ו-"Baptism By Fire" (שיצא בשנת 2007).

לאחר שחתם ב-Babygrande הוציא ברומלי בשנת 2006 את אלבום הסולו הראשון שלו "Eastern Philosophy" שכלל שירים שונים שהוקלטו במקור ב"אטלנטיק" ושירים חדשים אותם הקליט ב-Babygrande. האלבום זכה לביקורות חיוביות מאוד אבל כשל מסחרית. האלבום כלל שירים שבוצעו בשיתוף פעולה עם celph titled ואמיליו לופז.

בשנת 2009 הוציא ברומלי את אלבום הסולו השני שלו תחת חברת התקליטים Demigodz entertainment. אלבום זה הופק על ידי מייק שינודה וכלל שיתופי פעולה עם אמנים בולטים שונים כגון Phonte ,B-real, קינג מגנטיק וחברי Demigodz.

אפאת'י הוא חבר בהרכב Get Busy Committee אשר פרסם בעבר את האלבום "UZI DOSE IT".

==דיסקוגרפיה==
=== אלבומי אולפן ===
* – 2006
* – 2009
* – 2011
* 2014 - Connecticut Casual
* 2015 - Perestroika
* 2015 - Widow's Son
* 2015 - Suave Ski

===אוספים===
* It's the Bootleg, Muthafuckas! Volume 1 – 2003
* It's the Bootleg, Muthafuckas! Volume 2: Hell's Lost and Found – 2007
* It's the Bootleg, Muthafuckas! Volume 3: Fire Walk With Me – 2012
* The Alien Tongue – 2012

=== מיקסטייפים ===
* Where's Your Album?!! – 2004
* Baptism By Fire – 2007

===מיני אלבומים ===
* – 2010
* – 2011
* 2015 - Weekend at the Cape

==קישורים חיצוניים==
* 

קטגוריה:ראפרים אמריקאים
קטגוריה:אמריקאים שנולדו ב-1978
Song for America

Song for America (שיר לאמריקה) הוא האלבום השני של להקת הרוק המתקדם האמריקאית, קנזס. האלבום יצא בשנת 1975 ויצא מחדש בגרסת רימסטר בתקליטור בשנת 2004.

סיבוב ההופעות המתמשך נתן לקנזס קבוצה קטנה של מעריצים נאמנים, שחלקם היה לעקוב אחרי הלהקה מתוכנית אחת לאחרת. למרות ההצלחה המינורית של אלבום הבכורה שלהם, הם היו עדיין, על פי רוב, להקה פחות פופולרית (חלק אמרו שהם להקה שמתאבקת בברים).

בעוד ש-Song for America תרם לא מעט כדי לשנות את זה, זה העבודה שלהם המתקדמת והכבדה ביותר, כמו אלבומיהם הבאים, האלבום סימן מעבר לפורמט רך יותר. כמו האלבום הראשון, חובות הכתיבה נחלקו בין קרי ליווגרן וחבר לשעבר בלהקה וויט קלובר, בעיקר של הסולן / הקלידן סטיב וולש.

מבחינה מוזיקלית, האלבום כולל הסדרים מורכבים לגיטרה חשמלית ואקוסטית, כינור, וקלידים (כולל פסנתר, עוגב, סינתיסייזר, מוג ועוד). שיריו של וולש תיארו חיים ברחוב (בשיר "Lonely Street"), התמכרות לסמים (בשיר "Down the Road") ומשיכה לשטן (בשיר "The Devil Game"). מילותיו של ליווגרן לשיר "Lamplight Symphony" עסקו בנצרות. שיר הנושא עוסק באיכות הסביבה, והשיר "Incomudro" עוסק בבודהיזם והינדואיזם בקונספט של האטמן (Atman).

שיר הנושא שנמשך 10 דקות, הפך לסינגל במשך 3 דקות (נכלל כרצועת בונוס בגרסת הרימסטר של האלבום).

האלבום יצא בגרסה משופרת (Remaster) עם תמונות נדירות של הלהקה ורצועת בונוס שהיא גרסת הופעה לשיר "Down the Road".

==ביקורת==
Allmusic שיבח את האלבום בכך שכתבו עליו "אנרגיה האינטנסיבית" על השירים הקצרים יותר של האלבום, אבל טען שהשירים הארוכים דורשים יותר הקשבה פעילה מדי להעריך. הם הגיעו למסקנה שהאלבום הוא "טוב" (אם לא מתבגר) להקלטה של הלהקה של ז'אנר זה.

== רשימת השירים ==

==ביצוע==
*פיל אהרט - תופים, גלוקנשפיל בשיר "Song for America", תוף גונג בשיר "Incomudro - Hymn to the Atman"
*דייב הופ - גיטרת בס
*קרי ליווגרן - גיטרות (מלבד "Song for America" ו-"Lamplight Symphony"), סינתיסייזר, פסנתר (מלבד "Down the Road")
*רובי סטיינהארדט - כינור, שירה מובילה בשיר "Down the Road" ומלווה
*סטיב וולש - עוגב, סינתיסייזר, שירה מובילה (מלבד "Down the Road") ומלווה ב-"Down the Road" ו-"Lonely Street", פסנתר ב-"Down the Road"
*ריצ'רד ויליאמס - גיטרות חשמליות, גיטרות אקוסטיות ומלווה
==קישורים חיצוניים==
פעולה קולקטיבית

פעולה קולקטיבית היא שילוב של פעילויות, משאבים ומיומנויות של יחידים בתוך מסגרת אחת שמטרתה השגת יעדים משותפים בעלי תועלת לכלל. 

הצורך בקיום פעולות קולקטיביות נובע מכך שלעיתים היחיד אינו מסוגל לבדו להגיע ליעדים מסוימים הקשורים לחייו ולהתנהלותו, כמו ביטחונו, איכות סביבתו, חינוך ילדיו ועוד. ישנם יעדים אחרים שהיחיד לא יכול לבצע לבדו, כי הוא זקוק להסכמה ולתמיכה של "הקולקטיב". 

כדי להגביר את הסיכוי שפעולה קולקטיבית תצליח בהשגת יעדיה, צריך להביא לכך שמספר המשתתפים בה יהיה רב ככל האפשר. כאשר מספר המשתתפים גדל, גדלים איתו המשאבים הפיננסיים והאנושיים הדרושים להשגת היעדים המשותפים. בנוסף, ישנו צורך בטיפוח תחושת "השייכות לקבוצה" בקרב היחידים, המתבטאת באמון הדדי, נתינה, אימוץ ערכים אנושיים, אמונה ואופטימיות, דבר שמגדיל את סיכויי הצלחת הפעולה הקולקטיבית.

על פי ג'ורג' הרברט מיד, ממייסדי הפסיכולוגיה החברתית, האורגניזם החברתי איננו יחיד ממשי, אלא קבוצה חברתית של אורגניזמים יחידים. כלומר, היחיד החברתי תמיד ממוקם בתוך קבוצה חברתית. הפעולה החברתית היא פעולה קולקטיבית בה משתתפים שני אנשים או יותר. באופן דומה, האובייקט החברתי הוא אובייקט קולקטיבי אשר לו משמעות משותפת עבור כל משתתפי הפעולה. קיימים סוגים רבים של פעולות חברתיות, חלקן פשוטות מאוד וחלקן מורכבות. חייה של חברה מכילים בתוכם את הצבר כל סוגי הפעולות החברתיות בכל רמות המורכבות.

== ראו גם ==
* השפעה חברתית
* תנועה חברתית
* אינדוקטרינציה

== קישורים חיצוניים ==
* רפיק חאג', [http://www.dirasat-aclp.org/arabic/files/Dr_Rafik_Haj_Arnona_2011-fin.pdf ההענות לתשלום מיסים מקומיים בחברה הערבית בישראל], נייר עמדה 
* דובי קננגיסר, [http://dubikan.com/archives/558#identifier_0_558 קוד פתוח, חברה אזרחית ובעיית הפעולה הקולקטיבית], אוקטובר 2008.
<div class="mw-content-ltr">
* Mancur Olson, The Logic of Collective Action, 1965
</div> 

קטגוריה:ערכים שבהם תבנית בריטניקה אינה מתאימה
קטגוריה:פסיכולוגיה חברתית
קטגוריה:קבוצות חברתיות
Masque

Masque הוא האלבום השלישי של להקת הרוק המתקדם האמריקאית, קנזס. האלבום יצא לאור בשנת 1975, ויצא בגרסה משופרת של רימסטר על תקליטור בשנת 2001.

השיר הפותח את האלבום "It Takes a Woman's Love (To Make a Man)" נערך ויצא כסינגל אך נכשל ולא קיבל תשומת לב.

עטיפת האלבום היא הציור "מים" של הצייר האיטלקי ג'וזפה ארצ'ימבולדו.

== רשימת השירים ==

==ביצוע==
*פיל אהרט - תופים, כלי הקשה
*דייב הופ - גיטרת בס
*קרי ליווגרן - גיטרות, קלידים, שירה
*רובי סטיינהארדט - כינור, שירה מובילה (ברצועות 4, 5, 7, 8)
*סטיב וולש - קלידים שירה בכל הרצועות
*ריצ'רד ויליאמס - גיטרות
עם:
*ארל לון פרינס - סקסופון ברצועה 1
==קישורים חיצוניים==
Deconstructed

Deconstructed הוא אלבום המיני השני של הזמרת האמריקאית קשה. האלבום יצא לאור ב-4 בדצמבר 2012. האלבום יצא לאור יחד עם האלבום "Warrior" באתר האינטרנט שלה בארצות הברית. האלבום מכיל חמישה שירים אקוסטיים, ארבעה מהם נכתבו על ידה ושיר אחד הוא גרסת כיסוי.

== רשימת רצועות ==

==קישורים חיצוניים==

קטגוריה:מיני-אלבומים מ-2012
קטגוריה:אלבומי רמיקס מ-2012
קטגוריה:אלבומי קשה
קטגוריה:מיני-אלבומים באנגלית
קטגוריה:אלבומי רמיקס באנגלית
קטגוריה:מיני-אלבומי חברת RCA רקורדס
נובוצ'רקסק

נוֹבוֹצרקסִק (ברוסית: Новочеркасск) היא עיר במחוז רוסטוב, הבירה ההיסטורית של הקוזאקים של הדון. העיר ממוקמת על שפת נהר אקסאי.

==היסטוריה==
העיר הוקמה בשנת 1805 כבירת הקוזאקים במקום העיירה צ'רקסק. הבירה הישנה הייתה באזור שהיה מוצף כמעט בכל אביב על ידי דון והיה קושי לפתח מערכת כבישים לעיר. אישור להקמת העיר החדשה ניתן על ידי אלכסנדר הראשון באוגוסט 1804. העיר הוקמה לפי תוכנית עיר מסודרת.

ב-9 במאי 1806 התקיים טקס חגיגי של העברת הבירה לעיר החדשה. אומנם תוכנית אכלוס העיר התקדמה לאט מהצפוי. במהלך שנות ה-30 של המאה ה-19 אף דובר על העברת הבירה למקום חדש. תוכניות אלו לא מומשו ובתחילת המאה ה-20 בעיר התגוררו כ-60 אלף תושבים.

במהלך מלחמת האזרחים ברוסיה העיר הייתה בין המרכזים של התנגדות לשלטון הסובייטי. מיכאיל אלכסייב ולאוור קורנילוב החלו הקמת צבא המתנדבים בעיר זו. עד מהרה אוכלוסיית העיר גדלה לכ-100 אלף תושבים, רובם פליטים ומתנגדי השלטון הסובייטי. רק ב-8 בינואר 1920 העיר עברה לשליטה סובייטית והפסיקה להיות בירת הקוזאקים.

במהלך מלחמת העולם השנייה, בתקופה של כחצי שנה (יולי 1942-פברואר 1943) העיר הייתה תחת הכיבוש הנאצי.

בשנת 1962 בעיר התרחשו הפגנות עממיות נגד השלטון שדוכאו תוך שימוש בירי: ב-2 ביוני צעדו כמה אלפי עובדים ממפעלי הקטר החשמלי של נובוצ'רקסק (NEVZ) ותומכים למטה המפלגה הקומוניסטית במרכז העיר במחאה על עליות מחירים של בשר ומוצרי חלב שהוכרזו יומיים קודם לכן. לאחר שלא נזהר מהתראה של הגנרל האחראי על כוחות המוצבים בבניין וסביבתו, התפזר הקהל מירי. בסך הכל מתו עשרים וארבעה בני אדם ועשרות נפצעו. בהמשך הורשעו 114 בני אדם באשמת גרימת "הפרעות המוניות" וביצוע "שוד", ושבעה נידונו למוות והוצאו להורג. הרשויות עשו כמיטב יכולתן כדי לחפות על מה שקרה, אך מידע ברמת דיוק שונה דלף במהרה מברית המועצות והועבר אליה בחזרה באמצעות שידורי רדיו ליברטי. המאמר הראשון שהוקדש לאירועי נובוצ'רקסק שפרסם עיתון סובייטי הופיע ביוני 1988. מאז 1991 הופיעו סרטי תעודה, מאמרים וספרים תיעודיים בנושא.

לאחר התפרקות ברית המועצות, בסתיו 1991 לעיד הוחזר מעמד של בירת הקוזאקים.

==כלכלה==
העיר מהווה מרכז תעשייתי חשוב. בשנת 1936 בעיר הוקם מפעל לייצור קטרי רכבת.

העיר חוברה למערכת הרכבות הרוסית בשנת 1864. דרך העיר עוברות רכבות שמקשרות את מרכז רוסיה עם צפון הקווקז.

בעיר ממוקמת האוניברסיטה הטכנית הדרום רוסית. היא הוקמה בשנת 1907 ולומדים בה כ-23 אלף סטודנטים.

==קישורים חיצוניים ==

* 
* 

==הערות שוליים==

קטגוריה:מחוז רוסטוב: ערים
קטגוריה:יישובים שהוקמו ב-1805
פיית' פורד

פיית' פורד (באנגלית: Faith Ford; נולדה ב-14 בספטמבר 1964) היא שחקנית קולנוע וטלוויזיה אמריקאית. היא ידועה בעיקר בזכות גילום הדמויות קורקי שרווד ב"מרפי בראון" והופ שנאוסקי ב"הופ ופיית'".

==ביוגרפיה==
פורד נולדה בשם אלקסיס פורד באלכסנדריה, לואיזיאנה, בתם של פאט, מורה וצ'ארלס, סוכן ביטוח, היא הצעירה מבין שתי בנות ואחותה הבכורה היא מגישת הרדיו, הסופרת והדוגמנית לשעבר דבון אודיי, היא ממוצא אירי. בגיל שבע עשרה לאחר סיום לימודיה בתיכון היא עברה להתגורר בניו יורק על מנת לפתח קריירה כדוגמנית.

ב-1983 היא הופיעה לראשונה בטלוויזיה באופרת הסבון של ABC "חיים רק פעם אחת" ותפקידה הראשי הראשון היה באופרת הסבון של NBC "עולם אחר" בתפקיד שגילמה קודם לכן השחקנית קירה סדג'וויק, מפיקים רבים התרשמו מהמראה ומכישרונה של פורד ועד מהרה היא עברה להוליווד שם החלה לשחק תפקיד קבוע בסיטקום ובמגוון תפקידי אורח בסדרת טלוויזיה, ב-1988 החלה לככב בסדרה הקומית המצליחה "מרפי בראון" בתפקיד קורקי שרווד, מלכת היופי של ארצות הברית לשעבר הבאה לעבוד עם מרפי באולפן החדשות המהווה אנטיתזה לשאר העיתונאים באולפן באופי העליז שלה ובהיעדר ידע ותחכום, התוכנית ירדה מהמסך לאחר עשר עונות. ב-1991 נבחרה על ידי מגזין פיפל כאחת מתוך "50 האנשים היפים בעולם".

בשנת 2002 שיחקה בסרט הטלוויזיה "אמהות בשביתה" לצד שרה גאדון. ב-2003 עלה ב-ABC הסיטקום "הופ ופיית'" שם גילמה את התפקיד הראשי לצד קלי ריפה כהופ שנאוסקי, עקרת בית החיה חיים שלווים ונינוחים עם בעלה וילדיה בפרבר של אוהיו עד שאחותה, שחקנית וכוכבת הליוודית אקסצנטרית עוברת לגור עמה ומבכת את חייה במגוון מצבים פרועים והזויים, לאחר שלוש עונות הסדרה הופסקה בשל מדרוג נמוך.

ב-2004 יצא לאור ספר הבישול שהיא חיברה "מבשלים עם פיית'" שם היא פרסמה את מתכוניה האישיים ושם היא הוכירה תודה לשתי סבותיה שלימדו אותה איך לבשל. ב-2005 שיחקה בסרט הקומדיה-פעולה "גבר מי שמטפלת" שם היא גילמה את אם המשפחה בו האבא נהרג ובזמן שהיא נוסעת לשווייץ על מנת לפתוח כספת שהייתה שייכת לבעלה סוכן ללא מחסה (וין דיזל) בא לביתה לשמור על ילדיה על מנת למצוא תוכנה הנמצאת בביתה. ב-2000 היא חזרה לשחק את דמותה של קורקי שרווד בסדרה "איש משפחה", ב-2008 היא שיחקה בפרק של הסדרה "מחשבות פליליות" וב-2009 הופיעה ב"קוראים לי ארל" בתפקיד אורח שמרטפית הבאה להשגיח על ילדיו של ארל ובנוסף היא שיחקה בסרט של ערוץ דיסני. בשנת 2011 שיחקה בסרט הנעורים "נשף סיום" לצד דין נוריס, ובסרט האימה "בריחה" לצד דומיניק פרסל.

בשנת 2023 שיחקה בסיטקום "בית דין לילי" ברשת NBC; המהווה חידוש לסדרת הטלוויזיה באותו שם ששודרה ברשת בשנים 1984–1992. באותה שנה השתתפה בסרט האימה העל טבעי של נטפליקס "יש לנו רוח רפאים" בתור ברברה מנגולד. 

==חיים אישיים==
ב-1989 התחתנה פורד עם המאמן האישי והתסריטאי רוברט נוטינגהאם וב-1996 הזוג התגרש, ב-1998 היא נישאה בשנית לשחקן צ'מפיון מרפי.

==קישורים חיצוניים==

* 

קטגוריה:דוגמניות אמריקאיות
קטגוריה:לואיזיאנה: אישים
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
אדמונד או'בראיין

אדמונד או'בראיין (באנגלית: Edmond O'Brien; 10 בספטמבר 1915 – 9 במאי 1985) היה שחקן קולנוע, טלוויזיה ותיאטרון אמריקאי זוכה פרס אוסקר לשחקן המשנה הטוב ביותר ושני פרסי גלובוס הזהב על הופעותיו בסרטים "הרוזנת היחפה" ו"שבעה ימים במאי".

==ביוגרפיה==
או'בראיין נולד בניו יורק סיטי.
התגלה לראשונה בהפקה הוליוודית בשנת 1939, בעיבוד הקולנועי הדיבורי הראשון לרומן המפורסם "הגיבן מנוטרדאם" בו שיחק בתפקיד המשורר הצרפתי פייר.
הופעה זו העניקה לו תפקידים בדרמה הקומית "גברת הולידיי המדהימה" בתור הקומודור טום הולידיי ובדרמות "הרוצחים" בתפקיד חוקר ביטוחי החיים ג'ים ריורדן, "חיים כפולים" של ג'ורג' קיוקור בתפקיד ביל פריינד ובסרט הגנגסטרים הקלאסי "חום לבן" בתפקיד המדובב ויק פרדו הנשלח בתור שתול לתאו של הגנגסטר ג'ארט (ג'יימס קאגני).

ב-1950 זכה לפרסום בכות הופעה בדרמה " D.O.A." בתפקיד רואה החשבון פרנק ביגלו.
ב-1953 השתתף או'בראיין בעיבוד הקולנועי ההוליוודי של ג'וזף ל. מנקייביץ' למחזה "יוליוס קיסר" ובדרמת המתח "הטרמפיסט".
או'בראיין זכה בפרס אוסקר לשחקן המשנה הטוב ביותר ו ובפרס גלובוס הזהב לשחקן המשנה הטוב ביותר בשנת 1954 על תפקידו בדרמה "הרוזנת היחפה" בה שיחק בתור איש יחסי-הציבור אוסקר מולדון.
באותה השנה ביים או'בראיין את סרט הפשע "מגן לרוצח" ואף כיכב בו.
ב-1955 שיחק בדרמת הפשע "הבלוז של פיטי קלי" בתפקיד המאפיונר פראן מק'רג.
ב-1956 הופיע בעיבוד הקולנועי לרומן "1984" בתפקיד גיבור העלילה וינסטון סמית ובקומדיה המוזיקלית "הבחורה לא יכולה לשלוט בעצמה" בתור המאפיונר פאטס מורדוק.

ב-1962 שיחק במערבון של ג'ון פורד "האיש שירה בליברטי ואלנס" בתפקיד דוטון פבודי עורך העיתון המקומי, בסרט המלחמה "היום הארוך ביותר" בתור מייג'ור גנרל ריימונד בארטון ובסרט כותלי הכלא "איש הציפורים מאלקטרז" בתפקיד הסופר תומאס גדיס.
בשנת 1964 זכה או'בראיין בפרס גלובוס הזהב השני שלו על הופעתו במותחן הפוליטי של ג'ון פרנקנהיימר "שבעה ימים במאי".
בתפקיד הסנטור האלכוהוליסט ריי קלארק, את הפרס האוסקר לו היה מועמד הפסיד באותה השנה לפיטר יוסטינוב.
ב-1966 הופיע בסרט המדע הבדיוני המפורסם "המסע המופלא" בתור גנרל קרטר.
ב-1969 שיחק במערבון "חבורת הפראים" בתפקיד פרדי סקייס.
את הופעתו הקולנועית האחרונה עשה בקומדיית הפעולה "99 ו44/100 אחוז מת".

או'בראיין היה גרוש פעמיים ממערכות נישואיו עם השחקניות ננסי קלי ואולגה סן חואן. לאו'בראיין ולסן חואן נולדו שלושה ילדים: השחקנית מריה או'בראיין, המפיקה ברידג'ט או'בראיין והשחקן ברנדן או'בראיין.
או'בראיין, שבשנותיו האחרונות אבד מאור עיניו, נפטר ב-9 במאי 1985 ממחלת אלצהיימר בגיל 69 בעיר אינגלווד, קליפורניה.
נקבר ב"בית הקברות הצלב הקדוש" שבעיר קאלבר סיטי, קליפורניה.

== פילמוגרפיה נבחרת ==

== קישורים חיצוניים ==

* 

* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:זוכי אוסקר: שחקן המשנה הטוב
קטגוריה:שחקני תיאטרון אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:עיוורים
קטגוריה:זוכי פרס גלובוס הזהב: קולנוע: שחקן משנה
קטגוריה:בוגרי אוניברסיטת פורדהם
קטגוריה:אמריקאים שנולדו ב-1915
קטגוריה:אמריקאים שנפטרו ב-1985